cyanic-selkie/wikianc huggingface dataset:
Čehovice-Dzedzice
Čehovice-Dzedzice ir pilsēta Polijas dienvidos, Silēzijas vojevodistē uz ziemeļiem no Belsko-Bjalas pie Vislas upes. Pie pilsētas atrodas liela termoelektrostacija un kompānijas Grupa LOTOS naftas produktu rūpnīca. Pilsētas pievārtē 1974. gadā avārijā šahtā gāja bojā 34 ogļrači. Futbolista Lukaša Piščeka (Łukasz Piszczek, 1985 - ) dzimtā pilsēta.
Baltpurna degunlācītis
Baltpurna degunlācītis (Nasua narica) ir neliels jenotu dzimtas (Procyonidae) plēsējs, kas pieder parasto degunlācīšu ģintij (Nasua).
Baltpurna degunlācītis dzīvo gan sausos, gan mitros mežos Centrālamerikā. To var sastapt, sākot no jūras līmeņa un beidzot ar 3500 metriem virs jūras līmeņa. Izplatības ziemeļu robeža ir Arizona un Ņūmeksika ASV, bet dienvidu robeža Kolumbija. Baltpurna degunlācīša izplatības karti var apskatīt šeit.
Baltpurna degunlācītis ir sastopams biezākos vai skrajākos mežos. To ļoti reti var redzēt atklātā vietā. Arizonā un Jaunmeksikā baltpurna lācītis dzīvo priežu un ozolu mežos 1400—2300 metrus virs jūras līmeņa. Tomēr pamatā baltpurna degunlācītis ir tropisko mežu iemītnieks.
Izskats
Baltpurna degunlācītis ir neliels dzīvnieks, ko varētu salīdzināt ar lielu kaķi. ķermenis ir slaids, ar vidēji garām kājām un garu asti, kas ir tikpat gara kā ķermenis, visbiežāk aste tiek nesta vertikāli izslieta gaisā. Tā ķermeņa garums kopā ar asti ir 91—130 cm, svars 4,5—6,8 kg.
Baltpurna kažoka krāsa variē no melnas līdz sarkanbrūnai vai dzeltenbrūnai. Apakšžoklis, pakakle un krūtis ir baltas. Uz melnās sejas baltpurna degunlācītim ir baltas zīmes: ap degunu un ap acīm. Ausis mazas, no iekšpuses baltas, ārpusē pamatkrāsā. Kājas ir tumšas, un astei ir gredzenveida krāsojuma matojums. Purns ir pagarināts un slaids, degungals ir ļoti kustīgs, piemērots augsnes pārmeklēšanai.
Uzvedība
Baltpurna degunlācīši ir aktīvi dienas laikā, naktīs tie nolien savās migās un guļ. Miga tiek iekārtota koka dobumā vai kādā klints nišā. Tomēr tas var piemēroties arī nakts dzīvei, kā tas notiek reģionos, kur baltpurna degunlācītis tiek medīts kā iztikas avots.
Baram ir daudzi, dažādi sazināšanās veidi. Degunlācīši izmanto gan balsi, gan ķermeņa valodu. Bara locekļiem ir ciešas attiecības. Dzīvnieki viens otram kopj kažokus, lietojot zobus un nagus. Kamēr bars kopīgi pārmeklē zemi, lai iegūtu kaut ko ēdamu, tikmēr ar mazuļiem paliek daži pieauguši degunlācīši — bērnu aukles. Sociālās attiecības barā ir līdzīgas kā surikatiem. Jaunie dzīvnieki daudz spēlējas un tēlo kaušanos. Pieaugušie arī mēdz sakauties, toties pa īstam, barošanās laikā.
Vairošanās
Baltpurna degunlācīši pārojas vienu rezi gadā. ASV riesta laikā aprīlī, kas ir 2—4 nedēļas, mātītes klanā tiek ielaists tēviņš, kas sapārojas ar pieaugušajām mātītēm. Pirms mazuļu dzimšanas mātītes pamet baru un nomaļā vietā, koka dobumā vai alā iekārto mazuļu dzimšanas migu. Jūnijā piedzimst mazuļi, bet augustā mātīe ar mazuļiem pievienojas atkal baram. Citos ģeogrāfiskos reģionos riesta laiks ir atšķirīgs, piemēram, Panamā tas ir janvārī vai februārī.
Grūsnība ilgst 70—77 dienas, parasti piedzimst 3—4 nevarīgi, akli mazuļi. Acis atveras pēc 4—11 dienām. Kad mazuļi ir nedaudz paaugušies, apmēram pēc 40 dienām māte ar mazuļiem atgriežas barā. Māte tos zīda ar pienu 2 mēnešus. Mātītes paliek mātes klanā, bet tēviņi apmēram 2 gadu vecumā tiek padzīti. Dzimumbriedumu mātītes sasniedz 2 gadu vecumā, tēviņi 4—5 gadu vecumā.
Pogupe
Pogupe ir viena no Mugurupes satekupēm (otra ir Mellupe) Gulbenes novadā. Iztek no Ludza ezera Stāmerienas pagastā. Tek caur Stāmerienas un Pogas ezeriem. Augšteces posms līdz Stāmerienas ezeram saucas arī par Ludzupīti. Upes augštece tek pa Gulbenes paugurvalni, lejtece — pa Adzeles pacēlumu. Upes gultne gandrīz visā garumā regulēta. Lielākā pieteka Kaugurupīte (14 km). Lielākās apdzīvotās vietas krastos: Stāmeriena un Vecstāmeriena. Upi šķērso autoceļš P35 un Gulbenes—Alūksnes šaursliežu dzelzceļš.
.sn
.sn ir augšējā līmeņa domēns (ccTLD), kura paredzētais pielietojums ir saistīts ar Senegālu. Domēns izveidots 1993. gadā. Domēna sponsors ir Universite Cheikh Anta Diop, bet domēnu reģistrēšanu veic NIC Senegal. Reģistrācija ir iespējama gan otrajā, gan trešajā līmenī zem šādiem otrā līmeņa domēniem: .art.sn, .com.sn, .edu.sn, .gouv.sn, .org.sn, .perso.sn un .univ.sn.
Briāna nota
1921. gada 26. janvārī parakstītā Briāna nota bija oficiāla Antantes Augstākās padomes vēstule Latvijas delegācijas vadītājam, kurā padomes prezidents Francijas premjerministrs Aristids Briāns rakstiski pauda Antantes valstu Augstākās padomes (Lielbritānijas, Francijas, Itālijas, Japānas un Beļģijas pārstāvju) lēmumu atzīt Latvijas Republiku kā de iure patstāvīgu valsti. Līdz ar Latviju šajā dienā kā patstāvīga valsts tika atzīta arī Igaunijas Republika. Lietuvas Republikas valstiskā patstāvība tika atzīta tikai 1922. gada 10. novembrī.
.sn
Ārējās saites
Toppdomän
Speciālā relativitātes teorija
Speciālā relativitātes teorija ir teorija, kas apraksta mehānikas likumus, kā arī telpas un laika īpašības, ja kustības ātrumi ir tuvi gaismas ātrumam. Klasiskā Ņūtona mehānika ir uzskatāma par speciālās relativitātes teorijas tuvinājumu pie maziem ātrumiem. Novirzes no klasiskās mehānikas sauc par relatīvistiskajiem efektiem, bet ātrumus, pie kādiem šādi efekti sāk parādīties — par relatīvistiskajiem ātrumiem. Lielo ātrumu fiziku, kas balstās uz speciālo relativitātes teoriju, sauc par relatīvistisko fiziku (tā iedalās relatīvistiskajā mehānikā un relatīvistiskajā elektrodinamikā ). Speciālā relativitātes teorija darbojas tikai inerciālās atskaites sistēmās, atšķirībā no vispārīgās relativitātes teorijas, kas apraksta arī gravitācijas mijiedarbību un neinerciālu kustību.
Vēsture
Jau 19. gadsimtā tika iegūti Maksvela vienādojumi, kas aprakstīja elektromagnētisko lauku un tā mijiedarbību ar elektriskajiem lādiņiem un strāvām. No Maksvela vienādojumiem izrietēja, ka elektromagnētisko viļņu izplatīšanās ātrums vakuumā nav atkarīgs ne no šo viļņu avota ātruma, ne no novērotāja ātruma, kas bija pretrunā ar klasisko mehāniku.
Speciālo relativitātes teoriju izstrādāja Hendriks Lorencs, Anrī Puankarē, Alberts Einšteins un citi zinātnieki 20. gadsimta sākumā, balstoties uz Maikelsona—Morlija eksperimentu, kas negaidīti pierādīja, ka gaismas ātrums nav atkarīgs no atskaites sistēmas.
Postulāti
Speciālās relativitātes teorijas pirmais postulāts ir apgalvojums, ka gaismas ātrums vakuumā ir nemainīgs un ir maksimālais dabā iespējamais ātrums, kas turklāt ir vienāds visos telpas virzienos un atskaites sistēmās. Šo apgalvojumu apstiprina visi mūsdienās veiktie mērījumi. Ar gaismas ātrumu (ko parasti apzīmē ar c) izplatās elektromagnētiskā lauka kvanti jeb fotoni vakuumā, bet fotoniem materiālā vidē, kā arī visām daļiņām un makroskopiskiem objektiem, kam piemīt miera masa, ātrums var būt tikai mazāks par gaismas ātrumu.
Otrais postulāts izriet no Galileja relativitātes principa, saskaņā ar kuru dinamikas likumi ir vienādi visās inerciālajās atskaites sistēmās (t.i., tās ir ekvivalentas). Tas attiecas ne tikai uz mehāniku, bet arī uz elektromagnētismu, par ko liecina visi elektromagnētisko parādību novērojumi. Šo vispārinājumu sauc arī par Galileja—Einšteina relativitātes principu.
Relatīvistiskā kinemātika
Notikuma vieta
Ķermeņa garumu (attālumu starp diviem ķermeņa punktiem), kas izmērīts ar garuma etalonu, dēvē par ģeometrisko garumu. Tas raksturo ķermeņa izmērus un formu tādā atskaites sistēmā, kas saistīta ar pašu ķermeni. Ja ķermenis, kura garums jānosaka, ir kustībā attiecībā pret novērotāja atskaites sistēmu, acīmredzams, ka nav iespējams pielikt garuma etalonu šim ķermenim, lai noteiktu ģeometrisko garumu. Ja kāds nogrieznis attiecībā pret novērotāju pārvietojas kādas ass virzienā, novērotājs, kurš atrodas nekustīgajā atskaites sistēmā, var vienlaikus piefiksēt (atzīmēt) kustošā nogriežņa galapunktu vietas uz ass. Attālums starp abām atzīmēm, ko izmēra ar nekustošās atskaites sistēmas garuma etalonu, ir kustībā esošā nogriežņa kinemātiskais garums. Relativitātes teorija pierāda, ka ķermeņu kinemātiskais garums, izmērīts kustības virzienā, vienmēr ir mazāks par šī paša ķermeņa ģeometrisko garumu, ko iegūst, veicot mērījumus atskaites sistēmā, kas saistīta ar pašu ķermeni. Viena ķermeņa ģeometrisko garumu l_0 un kinemātisko garumu l saista Lorenca saīsinājuma formula
,
kur v ir ķermeņa kustības ātrums, c ir gaismas ātrums.
Notikuma laiks
Laiku kādā atskaites sistēmā nosaka ar laika etalonu hronometru, kurš ritmiski un nemainīgi skaita laika momentus. Ja hronometrs atrodas vietā, kur norisinās notikums, tā laika momentus var nolasīt no hronometra. Lai noteiktu laika momentus notikumiem, kas norisinās dažādos telpas punktos, katrā punktā jāatrodas hronometram. Lai noteiktu notikumu secību, hronometriem jābūt savstarpēji saskaņotiem, tas ir, sinhroniem. Hronometru gaitu var pārbaudīt ar elektromagnētiskajiem signāliem. Sinhronizēt var tikai savstarpēji nekustīgus hronometrus. Notikumi ir vienlaicīgi, ja to norises vietās sinhronizētie hronometri uzrāda vienādus laika momentus. Tālu notikumu (tādu, kas norisinās tālās no novērotāja vietās) vienlaicības konstatēšanai nepieciešams noteikts laiks, jo elektromagnētiskais signāls izplatās ar galīgu ātrumu (ātrākais iespējamais ir gaismas ātrums).
Ja, izmantojot sinhronus hronometrus, izmēra laika intervālu starp diviem notikumiem inerciālā (nekustīgā) atskaites sistēmā un atskaites sistēmā, kas kustas attiecībā pret inerciālo atskaites sistēmu, iegūst, ka laika intervāls starp diviem notikumiem inerciālajā sistēmā un laika intervāls starp tiem pašiem diviem notikumiem sistēmā, kas pārvietojas attiecībā pret inerciālo sistēmu,  nav vienādi. Laika gaitas formula:
kur v ir kustošās atskaites sistēmas ātrums attiecībā pret nekustošo atskaites sistēmu.
Ātrumu saskaitīšana
Relatīvistiskais ātrumu saskaitīšanas likums:
kur v_1 ir ķermeņa kustības ātrums kādā atskaites sistēmā O', v_2 ir šīs atskaites sistēmas kustības ātrums attiecībā pret kādu citu atskaites sistēmu O, v ir ķermeņa rezultējošais ātrums sistēmā O.
Lorenca saīsinājumu, laika gaitas un ātrumu saskaitīšanas likumu iegūst no Lorenca transformācijām, kuras izteic notikumu vietas un laika saistību.
Relatīvistiskā dinamika
Masa atkarībā no ātruma
Ķermeņa masa ir atkarīga no tā kustības ātruma: jo lielāks ātrums, jo lielāka inerce un līdz ar to masa. No tā secināms, ka jo lielāks ir ķermeņa ātrums, jo grūtāk ir to paātrināt.
,
kur m ir relatīvistiskā jeb pilnā masa, m_0 ir miera masa (masa miera stāvoklī, kad v=0).
Enerģija un masa
Ķermeņa pilnā enerģija E ir saistīta ar pilno masu, šo sakarību izsaka Einšteina formula
E=mc^2.
Ja ķermenis atrodas miera stāvoklī, tā pilnā enerģija
E_0=m_0c^2.
E_0 sauc par ķermeņa iekšējo jeb miera enerģiju. Tā ir ķermeņa konstants raksturlielums, tāpat kā miera masa. Abus lielumus nevar izmainīt, nemainot ķermeņa struktūru. Izmantojot sakarību starp masu un enerģiju, abi lielumi var tikt izteikti gan masas mērvienībās, gan enerģijas mērvienībās. Ķermeņa kustības jeb kinētiskā enerģija E_k ir pilnās enerģijas un miera enerģijas starpība:
E_k=E-E_0.
Enerģijas nezūdamības likums darbojas arī relativitātes teorijā. Pēc Einšteina formulas, pastāv pilnās masas nezūdamības likums, bet nav nezūdamības likuma miera masām. Starpību starp ķermeņa vai ķermeņu sistēmas miera masu sākumstāvoklī un ķermeņu vai ķermeņu sistēmu kopējo miera masu pēc struktūras izmaiņām \Delta m sauc par masas defektu. Aprēķinot masas defektu, var noteikt reakcijas enerģētisko iznākumu:
kur \Delta E ir saites enerģija. Ķīmiskajām reakcijām, kurās mainās tikai reaģējošo atomu elektronu čaulu struktūra, masas defekti ir mazi, bet kodolreakcijām masas defekti un saites enerģijas ir ievērojami lielākas.
Ķeltu valodas
Ķeltu valodas ir valodu grupa, kura pieder pie indoeiropiešu valodu saimes. Mūsdienās ir tikai sešas ķeltu valodas, kurās galvenokārt tiek runāts Eiropas ziemeļrietumos. Ķeltu valodas tiek iedalītas gēlu valodās un britoņu valodās.
Ķeltu valodas:
Powiat bielski
Powiat bielski poļu valodā sauc divus apriņķus:
Taisnstūris
Taisnstūris ir četrstūris, kam visi leņķi ir vienādi ar 90°. Tāpēc tā malas pa pāriem ir vienādas un paralēlas. Taisnstūris ir paralelograma speciāls gadījums, kam visi leņķi ir taisni. Savukārt taisnstūra speciāls gadījums ir kvadrāts — četrstūris ar vienādiem leņķiem un vienādām malām.
Taisnstūris topoloģijā
Vairākas topoloģijā svarīgas virsmas ir iespējams konstruēt, izmantojot taisnstūri. Tā piemēram, salīmējot kopā divas pretējās taisnstūra malas pirms līmēšanas vienu pagriežot par 180 grādiem, iegūst Mēbiusa lapu. Salīmējot abus pretējo malu pārus neveicot pagriešanu, tiks iegūta tora virsma, utml.
Sana
Sana (ar, Şanʿāʾ) ir Jemenas lielākā pilsēta un valsts galvaspilsēta, Sanas muhāfazas centrs, bet muhāfazā neietilpst, veidojot atsevišķu vienību Amānatelāsimu. Sana viena pasaulē vecākajām nepārtraukti cilvēku apdzīvotajām vietām pasaulē, tā dibināta 5. gadsimtā p.m.ē.; tās vecpilsēta iekļauta Pasaules mantojuma sarakstā. Tā izvietojusies valsts vidienē, Saravata kalnos, aptuveni 2200 m virs jūras līmeņa.
Sanas vecpilsēta
Sanas vecpilsēta 1986. gadā tika iekļauta UNESCO Pasaules mantojuma sarakstā. Tā atrodas Sanas centrālajā daļā, kalnu ielejā, aptuveni 2200 metrus virs jūras līmeņa. Septītajā un astotajā gadsimtā Sana kļuva par nozīmīgāko islāma izplatīšanās centru. Šis reliģiskais un politiskais mantojums izpaužas 103 mošejās, 14 turku pirtīs un vairāk nekā 6000 mājās, kas visas uzceltas pirms 11. gadsimta Sanas vecpilsētā. Sanas vecpilsētā esošās daudzstāvu torņu ēkas, kas būvētas no izdangātas zemes (pisē), papildina vietas skaistumu. 2015. gadā bruņota konflikta rezultātā bumbu sprādzienos vecpilsēta tika daļēji izpostīta.
Kvants
Kvants (no la — ‘daudzums’) ir mazākā enerģija, ko var atdot vai pieņemt fizikāla sistēma. Kvanta jēdziens raksturo atziņu, ka matērija ir diskrēta un eksistē kāds mazākais iespējamais enerģijas daudzums, kā mijiedarbojas fizikālas sistēmas. Elektromagnētisko viļņu kvants ir fotons. Kvanta jēdzienu pirmais izvirzīja vācu fiziķis Makss Planks 1900. gadā.
Saistīti jēdzieni
2. Ārējais fotoefekts ir elektronu emisija no metāla vai tā savienojumu virsmas, ko izraisa gaismas kvanti.
3. Katram materiālam eksistē maksimālais viļņa garums, kad vēl notiek fotoefekts. Šo maksimālo viļņa garumu (vai tam atbilstošo frekvenci) sauc par fotoefekta sarkano robežu.
4. Einšteina vienādojums fotoefektam, kur h\nu\! — kvanta enerģija, A\! — izejdarbs,  — elektrona kinētiskā enerģija. Izejas darbs ir katram elementam nemainīgs, lielums, tā ir nepieciešamā enerģija, lai elektroni spētu pārvarēt kodolu pozitīvo lādiņu un tikt ārā no kristālrežģa, Litijam, piemēram, tas ir A = 2,3 eV.
5. Gaismas kvantiem piemīt impulss, kas izraisa starojuma spiedienu uz virsmu, uz kuru krīt gaisma.
6. Procesus, kuros atoma elektrons saņem vai atdod enerģijas porciju, sauc par kvantu pārejām.
8. Spontāna starojuma kvanti rodas nejaušās kvantu pārejās, ko nosaka ierosināto enerģijas līmeņu ierobežotais dzīves laiks.
9. Inducētā starojuma kvantu izstarošanu stimulē uz atomu krītošās tādas pat frekvences un polarizācijas gaismas kvanti.
10. Atoma elektronu atbrīvojot no elektronu apvalka, notiek atoma jonizācija. Nepieciešamo enerģiju, kas vajadzīga, lai to izdarītu, sauc par jonizācijas enerģiju.
11. Inducētā starojuma ģeneratorus sauc par lāzeriem.
12. Sakarsēta ķermeņu starojumu, kas notiek uz ķermeņa iekšējās enerģijas rēķina, sauc par siltumstarojumu. Siltumstarojuma jaudas blīvums ir atkarīgs no ķermeņa virsmas temperatūras ceturtās pakāpes.
13. Siltumstarojuma spektrs ir nepārtraukts un tajā ir visu enerģiju starojuma kvanti, kuru sadalījumu pa viļņa garumiem vai frekvencēm nosaka spektrālā sadalījuma (Planka) līknes.
14. Starojumu, ko izraisa citi, ar ķermeņa temperatūru nesaistīti apstākļi (piemēram, spīdēšana pēc apgaismošanas), sauc par luminiscenci.
15. Nepārtrauktā spektra rentgenstarojums rodas ātriem elektroniem bremzējoties vielā (rentgenlampas antikatoda lampā).
Kvanta enerģija
Enerģijas kvanta vērtība (kvanta enerģija) ir proporcionāla starojuma frekvencei \nu\! (apgriezti proporcionāla viļņa garumam \lambda\!):
,
kur c ir gaismas ātrums vakuumā, ir Planka konstante un E ir kvanta enerģija. Pēc formulas var izskaitļot enerģijas kvanta vērtību jebkura viļņa garuma starojumam.
Samanta Smita
Samanta Rīda Smita (en, dzimusi, mirusi ) bija amerikāņu skolniece un miera aktīviste no Meinas štata, kas kļuva slavena ASV un PSRS, Aukstā kara laikā. 1982. gadā Smita nosūtīja vēstuli Padomju Savienības komunistiskās partijas ģenerālsekretāram Jurijam Andropovam un saņēma arī personīgu atbildes vēstuli, kurā bija izteikts aicinājums apmeklēt Padomju Savienību, ko viņa arī pieņēma.
Smita abās valstīs piesaistīja plašu mediju uzmanību un tika nodēvēta par "Labas Gribas Vēstnesi". Pirms nāves lidmašīnas avārijā 13 gadu vecumā viņa uzrakstīja grāmatu par Padomju Savienības apmeklēšanu un piedalījās TV seriālā Lime Street.
Belsko apriņķis
Belsko apriņķis ir apriņķis Polijā, Silēzijas vojevodistē. Apriņķis robežojas ar Silēzijas vojevodistes Živecas apriņķi, Cešinas apriņķi, Belsko-Bjalu un Pščinas apriņķi, kā arī Mazpolijas vojevodistes Osvencimas un Vadovices apriņķiem.
Mūrniece
Mūrniece (vīriešu dzimtē Mūrnieks) ir latviešu cilmes uzvārds. Cilvēki ar šo uzvārdu:
London After Midnight
London After Midnight (saīsināti LAM) ir amerikāņu mūzikas grupa, ko 1990. gadā dibināja instrumentālists, dziesmu rakstītājs un izpildītājs Šons Brenans. Grupa pastāv vēl šodien.
Ainažu pagasts
Ainažu pagasts ir viena no Limbažu novada administratīvajām teritorijām tā ziemeļos Igaunijas pierobežā. Robežojas ar sava novada Ainažu pilsētu un Salacgrīvas pagastu un Staiceles pagastu. Pagasta pakalpojuma centrs atrodas Ainažos.
Upes
Blusupīte, Melnupe, Noriņa, Salaca, Vēverupe.
Purvi
Kalna purs, Ķeru purs, Seļja purs, Vīkšņu puriņš, Zilais purs
Vēsture
1935. gadā Ainažu pagasta platība bija 79,1 km² un tajā dzīvoja 1436 iedzīvotāji. 1945. gadā pagastā izveidoja Ainažu un Mērnieku ciema padomes, bet pagastu 1949. gadā likvidēja. 1951. gadā Mērnieku ciemam pievienoja Ainažu ciemu. 1956. gadā Mērnieku ciemu pievienoja Ainažu pilsētai, izveidojot Ainažu pilsētas lauku teritoriju. 1977. gadā Ainažu lauku teritorijai pievienota daļa Salacgrīvas lauku teritorijas, bet daļa Ainažu lauku teritorijas pievienota Salacas ciemam. 2009. gadā Ainažu pilsēta ar lauku teritoriju iekļauta Salacgrīvas novadā, Ainažu lauku teritoriju izdalot atsevišķā administratīvā teritorijā. 2010. gadā Ainažu lauku teritorija pārdēvēta par Ainažu pagastu. 2021. gadā iekļāva Limbažu novadā.
Iedzīvotāju skaita izmaiņas
Kopā ar Ainažu pilsētu. Esošajās robežās, pēc CSP datiem.
Apdzīvotās vietas
Lielākās apdzīvotās vietas ir Mērnieki, Mailīšciems, Lampuži, Audrsils.
Transports
Gar pagasta rietumu robežu virzās autoceļš A1 (Rīga (Baltezers)—Igaunijas robeža (Ainaži)), bet cauri pagasta centrālajai daļai stiepjas autoceļš P15 (Ainaži — Matīši).
Novokuzņeckas Sporta pils
Novokuzņeckas Sporta pils ir hokeja halle, kas atrodas Novokuzņeckā, Krievijā. Halle tika atklāta 1984. gada 1. oktobrī, un jau kopš halles atvēršanas brīža tajā savas mājas spēles aizvada Kontinentālās hokeja līgas klubs Novokuzņeckas "Metallurg".
Līdz 1976. gadam pašreizējā halles atrašanās vietā bija atklātais hokeja stadions ar 16 000 skatītāju vietām, taču tad tika uzsākta tā pārbūve. Pārbūve ilga astoņus gadus, līdz halles atklāšanai 1984. gadā. 2008. gadā notika halles renovācijas darbi, kuros tika ieguldīti 70 miljoni rubļu.
Vostok-4
Vostok-4 (Восток-4) bija PSRS kosmosa kuģis, kas piedalījās divu kuģu grupveida lidojumā. Pirmoreiz kosmosā vienlaicīgi atradās vairāk nekā viens cilvēks.
Kosmosa kuģis tika palaists un tajā atradās Pāvels Popovičs. Dienu agrāk, startēja Vostok-3 ar Andrijanu Nikolajevu. Lai gan kosmosa kuģi nebija aprīkoti ar raķešdzinējiem, ar kuriem mainīt orbītu, to palaišanas laiks un trajektorija tika precīzi izskaitļota. Tādējādi tie orbītā atradās tuvākajā punktā 5 km viens no otra. Kosmonauti arī veica savstarpējus radio seansus, pirmoreiz kosmosā nodibinot sakarus starp diviem kosmiskajiem aparātiem.
Lidojums pamatā notika kā plānots, vienīgi dzīvības nodrošināšanas kļūmes dēļ gaisa temperatūra kabīnē nokritās līdz 10 °C
Ernests Šekltons
Ernests Henrijs Šekltons (en, dzimis, miris ) bija īru izcelsmes britu polārpētnieks, četru ekspedīciju uz Antarktiku dalībnieks.
Biogrāfija
Ernests Šekltons ir dzimis Kildēras grāfistē, Īrijā, 48 kilometrus no Dublinas kā otrais desmit bērnu ģimenē. Jau no 16 gadu vecuma viņš strādāja uz tirdzniecības kuģiem, bet no 24 gadu vecuma bija jau kuģa kapteinis.
No 1901. līdz 1903. gadam Šekltons piedalījās Roberta Skota vadītajā ekspedīcijā ar kuģi "Discovery", kas pētīja Antarktīdas krastus Rosa jūras rajonā. Skots, Šekltons un Edvards Vilsons devās arī iekšzemes pārgājienā uz dienvidiem, sasniedzot 82° 11’ dienvidu platumu (aptuveni 850 km no Dienvidpola).
Pēc ekspedīcijas viņš atgriezās dzimtenē. 1904. gadā apprecējās, 1906. gadā kandidēja Lielbritānijas parlamenta vēlēšanās, bet netika ievēlēts.
No 1907. līdz 1909. gadam Ernests Šekltons vadīja ekspedīciju uz Antarktiku ar kuģi "Nimrod". Šekltons ar grupu devās uz Dienvidpolu, bet nokļuva līdz 88° 23' dienvidu platuma (aptuveni 180 km no Dienvidpola), sasniedzot Birdmora ledāju.
1914. gadā Ernests Šekltons organizēja jaunu ekspedīciju uz Antarktīdu ar kuģi "Endurance". Viņa mērķis bija kontinenta šķērsošana, jo Dienvidpolu pirms dažiem gadiem jau bija sasnieguši Roalds Amundsens un Roberts Skots, tādēļ šis pēc Šekltona uzskatiem bija izaicinošākais atlikušais mērķis. Tomēr ekspedīcija izvērsās katastrofā: "Endurance" iestrēga ledū Vedela jūrā un nogrima (kuģa vraku 2022. gada 5. martā atklāja vairāk nekā 3000 m dziļumā ). 1916. gadā ziemā avarējušā kuģa 22 vīru komanda četrus ar pusi mēnešus pavadīja Elefantas salā, kamēr pats Šekltons ar pieciem vīriem atvērtā glābšanas laivā veica 800 jūdzes garu ceļu līdz Dienviddžordžijas salai. Elefantā palikušos augusta beigās izglāba čīliešu tvaikonis "Yelcho" kapteiņa Luisa Pardo vadībā, kam salas ziemeļu piekrastē jūrnieku apmetnes vietā uzstādīts piemineklis. Šekltona komandas neticamā izglābšanās dzimtenē gan netika atbilstoši novērtēta, jo Eiropā bija sācies Pirmais pasaules karš.
.sr
.sr ir augšējā līmeņa domēns (ccTLD), kura paredzētais pielietojums ir saistīts ar Surinamu. Domēns izveidots 1991. gadā. Domēna sponsors ir Telesur, kas nodrošina arī domēnu reģistrēšanu.
Ernests Šekltons
Biogrāfija
1921. gadā Šekltons atkal devās ekspedīcijā uz Antarktīdu ar kuģi "Quest", taču, ekspedīcijai vēl neuzsākot darbu, tās vadītājs 47 gadu vecumā negaidīti nomira ar sirdslēkmi un tika apbedīts Dienviddžordžijā.
.sr
Ārējās saites
Toppdomän
Antons Justs
Antons Justs (dzimis Varakļānu pagasta Šķēļu sādžā, miris  Jelgavā) bija Romas katoļu Jelgavas diecēzes bīskaps, ordinēts 11.07.1960, konsekrēts 06.01.1996, no 2011. gada 10. septembra — Jelgavas diecēzes bīskaps emeritus.
Biogrāfija
Antons Justs dzimis 1931. gada 22. novembrī Latgalē, Varakļānu pagasta Šķēļu sādžā. Kopā ar vecākiem 1944. gada vasarā emigrēja uz Vāciju, kur Lībekā pabeidza latviešu pamatskolu. Pateicoties bīskapa Boļeslava Sloskāna labvēlībai, 1949. gadā ieradās Beļģijā, kur iestājās Senttronas klasiskajā ģimnāzijā, kuru ar izcilību beidza 1953. gadā. Mācības turpināja Luvēnas tomistiskās filozofijas augstākajā institūtā, kuru ar uzslavu beidza 1957.gadā, iegūstot licenciāta grādu. Vēlāk, no 1958.līdz 1962. gadam studēja Insbrukā Austrijā, iegūstot licenciāta grādu teoloģijā.
Garīgā kalpošana
1960. gada 11. jūlijā bīskaps Boļeslavs Sloskāns Luvēnā, Keisersbergas benediktiešu klosterī Antonu Justu iesvētīja par priesteri. 1962. gadā izceļoja uz ASV Virdžīnijas štatu Ričmondas diecēzi, kur strādāja par vikāru no 1962. gada līdz 1968. gadam. Tā ir Aleksandrijas Vissvētākā Sakramenta draudze Vašingtonas pievārtē. Vēlāk, no 1968. līdz 1971. gadam kalpoja Svētās Marijas Jūras zvaigznes draudzē Virdžīnijas Bīčā, tad Stauntonā Svētā Asīzes Franciska draudzē, kurā kalpoja kā prāvests un dekāns no 1971. līdz 1973. gadam. Tad atgriezās Aleksandrijas Vissvētākā Sakramenta draudzē kā prāvests, kurā kalpoja sešus gadus. No 1979.līdz 1989. gadam pildīja prāvesta pienākumus Greitfolā pie Vašingtonas, kur nodibināja Svētās Katrīnas no Sjēnas draudzi un uzbūvēja baznīcu viņas godam. No 1989.līdz 1992. gadam kalpoja kā prāvests Vjēnas Svētā Marka baznīcā. Papildus prāvests Antons Justs sniedza garīgu kalpojumu Amerikas latviešiem Vašingtonā, Ņujorkā, Filadelfijā un Sentpītersburgā, kā arī bija kapelāns organizācijās "ALKA" un "Dzintars". Savu 25 gadu priesterības jubileju atzīmēja 1985. gadā Greitfolas Svētās Katrīnas no Sjēnas baznīcā, kur atzinību saņēma no Pāvesta Jāņa Pāvila II un ASV prezidenta Ronalda Reigana un viņa kundzes. 1992. gadā, atsaucoties arhibīskapa Jāņa Pujata aicinājumam, Antons Justs atgriezās Latvijā, kur uzsāka profesora darbu Rīgas Garīgajā seminārā, kurā lasīja lekcijas filozofijas vēsturē un dogmātiskajā teoloģijā. Vēlāk, no 1994. līdz 2005. gadam bija Rīgas Garīgā semināra rektors. Pāvests Jānis Pāvils II 1995. gada 7. decembrī Antonu Justu iecēla par bīskapu un pats arī iesvētīja Romā Svētā Pētera bazilikā 1996. gada 6. janvārī. 1996. gada 25. martā Jelgavas katedrālē notika Antona Justa ingress, kļūdams par Jelgavas diecēzes bīskapu. Sasniedzot 80 gadu vecumu, saskaņā ar Vatikāna likumdošanu, bīskaps lūdza pāvestu viņu atbrīvot no amata pildīšanas, kā rezultātā 2011. gada 10. septembrī stājās amatā jauns Jelgavas bīskaps Edvards Pavlovskis, bet Antons Justs kļuva par Jelgavas diecēzes bīskapu emeritus (atpūtā). Bīskaps turpināja noturēt Mises un 2011. gadā tika ievēlēts par Bīskapu konferences vadītāju.
Veimārietis
Veimārietis ir sena vācu medību suņu šķirne, kas selekcionēta Veimāras lielhercoga Kārļa Augusta aizgādībā 19. gadsimtā. Pēc Starptautiskās kinoloģiskās federācijas klasifikācijas (SKF) tā pieder pie 7. grupas, 1.1 sekcijas, ar darba spēju pārbaudi. Sākotnēji sudrabainie suņi bija palīgi lielo dzīvnieku medībās, bet ar laiku vairāk pievērsās putniem. Tomēr joprojām veimārietis ir universāls medību suns, kas spējīgs uzrādīt putnu, iet pa asinspēdām, pienest nošauto medījumu, dzīt āpsi vai pat mežacūku.
Izskats
Veimārietis ir slaids, vidēji liels, atlētisks suns ar īsu, mīkstu un smalku apmatojumu ar īpašu sudrabotu, "metālisku" mirdzumu. Ir valstis, kur pieļaujams apmatojums visās pelēkās krāsas nokrāsās. Galvai un ausīm jābūt mazliet gaišākām kā pārējam ķermenim. Galva ir gara un aristokrātiska, purns – spēcīgs. Acis raugās ar inteliģentu skatienu - acu krāsa kucēniem gaiši zila, kas 3 mēnešu vecumā pamazām nomainās uz dzintarkrāsas acīm - no gaiša dzintara līdz tumšam. Pelēkas krāsas acis pieļauj tikai Amerikā. Degungals ir pelēks. Vidēji lielās ausis brīvi nokarājas gar galvu. Priekškājām jābūt taisnām, "liekie pirkstiņi" jāatdala. Valstīs, kur atļauts griezt asti, tad 1/4 daļu nogriež, kad suns ir aptuveni 2 dienas vecs. Pakaļkājas ir garas un muskuļotas. Veimārietim starp kāju pirkstiem ir neliela plēve, kas padara suni par lielisku peldētāju.
Vēsture
Pastāv vairākas teorijas par tās izcelsmi. Daži audzētāji uzskata, ka veimārietis ir senas vācu putnu suņa šķirnes albīnisma forma, citi uzskata, ka šķirne cēlusies no vācu medību suņa - Braka. Vēl viena versija ir, ka lielhercogs Kārlis Augusts sakrustojis vācu pointeru ar dzeltenas krāsas pointeru un rezultātā radies suns, kas līdzinās veimārietim.
Likerta skala
Likerta skala ir anketās psihometriskiem jautājumiem izmantota atbilžu skala, viena no visplašāk izmantotajām diskrētajām skalām. Tai ir intervālu atbilžu formāts (parasti 1—5, bet arī 1—7 vai 1—9), kurā mazākais un lielākais skaitlis apzīmē divas pretējas galējības (parasti — pilnībā piekrītu un pilnībā nepiekrītu). Skala nosaukta amerikāņu psihologa Rensisa Likerta vārdā, kurš pirmais publicēja šāda veida anketu 1932. gadā. Tās priekšrocība ir saprotamība, vienkāršā sagatavošana un atbilžu vieglā analizēšana, bet trūkums — respondenta atbildes noformulēšanas ilgums.
Piemērs
Dažos apstākļos nāvessods ir attaisnojams.
Āfrikas čempionāts basketbolā
FIBA Āfrikas čempionāts basketbolā (en) ir galvenais vīriešu basketbola izlašu turnīrs Āfrikā, kurā tiek noteikta kontinenta spēcīgākā valstsvienība. Turnīru organizē FIBA Africa. Līdz 2015. gadam katrs čempionāts bija arī kā kvalifikācijas turnīrs Olimpiskajām spēlēm vai Pasaules čempionātam. Kopš 2017. gada FIBA kontinentālie turnīri vairs nav kā atlase uz Olimpiskajām spēlēm vai Pasaules čempionātiem. Āfrikas čempionāts basketbolā notiek kopš 1962. gada.
Pašreizējie Āfrikas čempioni ir Tunisijas izlases spēlētāji. Savukārt panākumiem bagātākā izlase ir Angolas izlase, kura ir izcīnījusi 11 titulus.
Bena 10
"Bena 10" jeb "Bena desmitnieks" (en) ir ASV animācijas seriāls, kura veidojusi Man of Action grupa (Dankans Rulē, Džo Keisijs, Džo Kellijs, Stīvens Sīgls) un producēja Cartoon Network Studios. Sērijas ir par desmitgadīgu zēnu Benu Tenisonu, kurš iegūst rokaspulksteni ar nosaukumu "Omnitriks". Pulkstenis ļauj Benam pārvērsties par dažādiem ciplanētiešiem. Viņš izmanto savas spējas, lai uzveiktu ļaunos spēkus.
Pilotsēriju pārraidīja kā daļu no Cartoon Network sestdienas rīta programmas. Otro sēriju pārraidīja Cartoon Network piektdienas programmā. Pēdējo sēriju pārraidīja.
Seriāls guva lielu popularitāti un tika nominēts divām Daytime Emmy balvām, iegūstot vienu no tām (par izcilu individuālo sasniegumu animācijā). Stāsts turpinājās citos seriālos "Bena 10: Citplanētiešu spēks", Ben 10: Ultimate Alien, Ben 10: Omniverse. 2016. gadā Cartoon Network paziņoja par seriāla "Bena 10" jauno ekranizējumu, kura pirmizrāde notika 2016. gada rudenī.
Animācijas seriālam sekoja četras pilnmetrāžas filmas, kuras pārraidīja kanālā Cartoon Network, laikā no 2007. gada augusta līdz 2012. gada martam.
Sižets
Bens Tenisons ir desmitgadīgs amerikāņu skolēns, kurš kopā ar savu māsīcu Gvenu un vectēvu Maksu pavada skolēnu brīvdienas, pārvietojoties ar autofurgonu. Kad viņi nonāk pirmajā pieturā, pēkšņi no debesīm nokrīt NLO. Bens tajā atrod īpašu rokaspulksteni, kas spēj Benu pārvērst par kādu no desmit citplanētiešiem. Viņš izmanto savas spējas, lai cīnītos pret ļaunajiem spēkiem.
Riņķis
Riņķis (no viduslejasvācu: rink vai vidusholandiešu: rinc ) ir plaknes daļa, ko ierobežo riņķa līnija un kurā atrodas tās centrs, kopā ar riņķa līniju. Riņķi var definēt arī šādi: riņķis ir visu to plaknes punktu kopa, kas atrodas ne tālāk par noteiktu attālumu no kāda fiksēta punkta. Riņķi bieži jauc ar riņķa līniju — riņķa līnija ir riņķa robeža (tā nesatur riņķa iekšpusē esošos punktus).
Ikdienā riņķi bieži sauc par apli.
Riņķa vispārinājums trīs dimensiju telpā ir lode.
Ārējās saites
Video:
.sv
.sv ir augšējā līmeņa domēns (ccTLD), kura paredzētais pielietojums ir saistīts ar Salvadoru. Domēns izveidots 1994. gadā. Domēna sponsors ir SVNet, kas nodrošina arī domēnu reģistrēšanu. Reģistrācija ir iespējama trešajā līmenī zem šādiem otrā līmeņa domēniem:. .edu.sv, .gob.sv, .com.sv, .org.sv un .red.sv.
Ārējās saites
Toppdomän
Walter Wolf Racing
Vēsture
Komandas sastāvs bija nemainīgs. gadā, tomēr Šekters sezonas gaitā tikai četrreiz guva vietu pirmajā trijniekā. Pēdējās divās sezonas sacīkstēs Wolf komandai bija divi piloti: par Šektera komandas biedru kļuva amerikānis Bobijs Rahals. . gadā komanda atgriezās pie viena pilota sistēmas, tomēr Šektera vietu ieņēma eksčempions Džeimss Hants. Pirmajās septiņās sacīkstēs Hantam tikai reizi izdevās tikt līdz finišam un sākot ar viņa vietu ieņēma soms Keke Rosbergs. Formula joprojām bija ļoti neuzticama, Rosbergam vienreiz pat neizdevās kvalificēties sacīkstei. Sezonas beigās Volfs pārdeva komandu Emersonam Fitipaldi, kurš apvienoja Walter Wolf Racing ar Fittipaldi Automotive.
Hērods Arhelajs
Hērods Arhelajs (ארכלאוס, ap 23 p.m.ē. — ap 18) — Jūdejas, Samārijas un Idumejas etnarhs (Romas vasalis) no 4. gada p. m. ē. līdz 6. gadam. Viņš bija Hēroda Lielā dēls, Hēroda Antipas brālis un Hēroda Filipa pusbrālis.
Hērods Arhelajs ieguva amatu sava tēva pēdējās gribas dēļ. Viņu atbalstīja armija, tomēr viņš stājās amatā tikai pēc tam, kad to bija akceptējis Oktaviāns. Hērods Arhelajs valdīja despotiski, sevišķi vajādams farizejus vismaz 3000 no tiem nogalinot. Tas izraisīja ebreju pretošanos, tāpēc 6. gadā Oktaviāns viņu atcēla no amata un Jūdeja kļuva par Romas provinci. Pats Hērods Arhelajs tika izsūtīts uz Vjennu Gallijā.
Hērods Arhelajs valdīja Jēzus Kristus dzimšanas laikā. Iespējams, farizeju slepkavības ir iedvesmas avots Mateja evaņģēlijā aprakstītajai zīdaiņu noslepkavošanā Bētlemē, kuru gan pēc evaņģēlija ziņām veica Hērods Lielais.
Katmandu
Katmandu (ne, ) ir Nepālas galvaspilsēta un lielākā pilsēta valstī. Nepālas politiskais, ekonomiskais, kultūras un tūrisma centrs.
Pilsēta atrodas valsts centrālājā daļā, Katmandu ielejā (kas ir UNESCO Pasaules mantojuma objekts) 1400 metrus virs jūras līmeņa. 2021. gadā tajā dzīvoja vairāk nekā 840 000 cilvēku, bet Katmandu aglomerācijā - apmēram 3 miljoni cilvēku.
Pilsētu 723. gadā dibinājis Ličavi valdnieks Gunakamadeva, no Lalitpuras pārnesot valsts galvaspilsētu. Attīstījusies kā tirdzniecības centrs senajā ceļā no Indijas uz Ķīnu. No 13. līdz 15. gadam - Mallas dinastijas galvaspilsēta. No 1769. gada - Nepālas valsts galvaspilsēta. Cietusi zemestrīcēs 1833. un 1934. gadā, kā arī 2015. gada Nepālas zemestrīcē. Pilsētas senākā apbūve saglabājusies no 17. - 18. gadsimta.
Ozolnieki (nozīmju atdalīšana)
Ozolnieki var būt:
1997. gada Eiropas čempionāts basketbolā sievietēm
1997. gada Eiropas čempionāts basketbolā sievietēm (EuroBasket Women 1997) bija 26. kontinenta čempionāts, kas norisinājās Ungārijā no 1997. gada līdz. Čempionātu organizēja FIBA Europe. Čempionātā uzvarēja Lietuvas izlase, kura finālā uzvarēja Slovākijas izlasi. Mazajā finālā Vācijas izlase uzvarēja Ungārijas izlasi.
Eiropas čempionātā piedalījās 12 Eiropas sieviešu basketbola valstsvienības.
Jastarņas bāka
Jastarņas bāka atrodas Polijā, Pomožes vojevodistes Puckas apriņķa Jastarņā, Baltijas jūras krastā uz Helas pussalas. 54.70028°N, 18.68278°W
Vēsture
Bāka šajā vietā atrodas kopš 1938. gada, kad šeit bija 25 m augsts tornis. 1939. gada 19. septembrī, Polijas kampaņas laikā, poļu sapieri bāku uzspridzināja, lai traucētu vācu artilērijai precīzu apšaudi. 1950. gadā bāku atjaunoja, izmantojot daļu no miglas taures torņa, kuru pārvietoja no Stilo.
Raksturojums
Bākas augstums ir 13,5 m. Bāku veido apaļš, cilindrisks metāla tornis ar galeriju un laternu. Torņa krāsojums: pamīšus sarkanas un baltas horizontālas joslas. Gaismas elements atrodas 22 m virs jūras līmeņa. Gaismas elementu veido lēcas un divas 500 W spuldzes maiņas aparātā. Gaisma balta (2 s deg, 2 s pārtraukums, 9 s deg, 7 s pārtraukums). Gaismas signāls redzams 15 jūras jūdžu attālumā.
Bobodjulaso
Bobodjulaso ir Burkinafaso, provinces Huē centrs. Tā ir otra lielākā Burkinafaso pilsēta pēc iedzīvotāju skaita.
.sy
.sy ir augšējā līmeņa domēns (ccTLD), kura paredzētais pielietojums ir saistīts ar Sīriju. Domēns izveidots 1996. gadā. Domēna sponsors ir National Agency for Network Services (NANS), bet domēnu reģistrēšanu nodrošina Syrian Telecommunications Establishment (STE).
Ārējās saites
Toppdomän
Mihails Tjurins
Mihails Tjurins (Михаил Владиславович Тюрин; dzimis ) ir Krievijas kosmonauts.
2001. un 2006.—2007. gadā M. Tjurins veica divus kosmiskos lidojumus uz Starptautisko kosmisko staciju.
Trešo lidojumu Tjurins sāka 2013. gada novembrī, esot kosmosa kuģa Sojuz TMA-11M komandierim. Bija SKS-38 un SKS-39 lidojuma inženieris. Uz Zemi atgriezās 2014. gada maijā.
Kuršu valoda
Kuršu valoda (lt) bija baltu valoda, ko runāja baltu cilts kurši, kas apdzīvoja mūsdienu Kurzemes rietumus un Lietuvas ziemeļrietumus. Daļa valodnieku kuršu valodu uzskata par austrumbaltu, daļa — par rietumbaltu valodu.
Kuršu valodu nedrīkst jaukt ar t.s. kursenieku valodu, kurā vēl 20. gadsimtā runāja daļa Kuršu kāpu iedzīvotāju.
Pētniecība
Vislielāko ieguldījumu kuršu valodas pētniecībā devuši latviešu valodnieks Jānis Endzelīns, lietuviešu valodnieks Kazimirs Būga un somu valodnieks Valentīns Jūliuss Kiparskis, taču pētījumus par kuršu valodu publicējuši arī lietuviešu baltisti Vītauts Mažulis un Zigms Zinkevičs.
Teksti
Grunava tēvreize atrodama "Prūšu hronikā" (1526), tomēr tiek uzskatīts, ka tā pierakstīta senajā latviešu vai pat kuršu valodā. Katrā ziņā tajā ir saskatāmas kuršu valodas pēdas.
Sventājas grāmatas
1560. gadā Johans Funks pēc Prūsijas hercoga Albrehta rīkojuma apsekoja Grobiņas novada baznīcas un savā ziņojumā par Sventājas (tag. Lietuvā) luterāņu baznīcas inventāru citu priekšmetu starpā minēja divas rakstītas un pergamentā iesietas grāmatas kuršu valodā. Vienā no tām bijuši evaņģēliji kopā ar epistulām, kā arī Passio Domini ("Tā Kunga ciešanas"), otrā — katehisms. Diemžēl pašas grāmatas nav atrastas. Tomēr to apraksts pilnībā sakrīt ar 1586. gadā Kēnigsbergā latviešu valodā izdoto katehismu un 1587.g. izdoto "Evaņģēliji un epistulas".
Valodas īpatnības
Kuršu valodā saglabāti senie baltu savienojumi an, en, in, un (piem., Palanga, Kandava, Venta, Būtiņģe, Alsunga, Dundaga, Skrunda), kā arī divskanis ei. Saglabāti arī divskaņi ai, piem. raikstas (rieksts), au, piem. pretauti (pretoties) un patskanis ā, piem., laitāt (lietot). Patskanis e vienmēr ir izrunāts plati.
Raksturīgas izskaņas ale, ele ,piem., Kretingale, Nogale, Sabele (latv. Sabile), arī Kabile
Raiens Renoldss
Raiens Rodnijs Renoldss (en; dzimis ) ir kanādiešu kino un televīzijas aktieris.
Viņš ir pazīstams ar lomām seriālā Two Guys and a Girl (1998—2001) un filmās "X-cilvēki: sākums. Vilknadzis" (2009) un "Zaļais lukturis" (2011). Tāpat ir filmējies tādās filmās kā "Vens Vailders: kompānijas dvēsele" (2002), "Tikai draugi" (2005), "Noteikti, varbūt" (2008), "Bildinājums" (2009), Buried (2010), "Samainīti vietām" (2011), "Slepenā mītne" (2012), "Pastaiga pa Misisipi" (2015), "Adele zeltā" (2015), "Dedpūls" (2016) un "Dedpūls 2" (2018). 2022. gadā straumēšanas servisā Netflix iznāca servisa oriģinālfilma The Adam Project, kurā Renoldss atveido galveno lomu.
Karjeras laikā Renoldss ticis nominēts dažādām balvām, no kurām vairākas arī ir ieguvis. 2016. gadā viņam piešķirta zvaigzne Holivudas Slavas alejā.
Uzņēmējdarbības projekti
2020. gada 23. septembrī Wrexham Supporters Trust paziņoja, ka biznesa partnerība, ko veido Reinoldss un amerikāņu aktieris Robs Makelinijs, risina sarunas par Velsas futbola kluba Wrexham FC iegādi. 16. novembrī tika apstiprināts, ka Reinoldss un Makelinijs pārņēma klubu pēc Wrexham Supporters Trust atbalsta saņemšanas. 2021. gada februārī Financial Conduct Authority apstiprināja Wrexham FC pārņemšanu.
Kapadokija
Kapadokija (tr, el, la) — sens novads mūsdienu Turcijas teritorijā, Anatolijas pussalas austrumos. Nosaukums cēlies no persiešu Katpatuka, kas nozīmē „Skaisto zirgu zeme”. Vēstures gaitā kapadokijas robežas ir būtiski mainījušās, tāpēc precīzi definēt tā robežas nevar. Rakstos pirmoreiz minēta VI gadsimta beigās p. m. ē.
Vēlajā bronzas laikmetā Kapadokija bija hetu valsts kodols, kur pirmoreiz radās dzelzs apstrāde. Dārija I laikā Kapadokija nonāca nominālā Persijas pakļautībā. 331. gadā Ariarats I nodibināja neatkarīgo Kapadokijas valsti. Ar pārtraukumiem tā nosargāja savu neatkarību līdz 17. gadam, kad Romas imperators Tiberijs to pārveidoja par Romas provinci.
Kapadokija slavena ar īpatnējām klinšu formācijām un tajās izveidotajām alu pilsētam, kuras par slēptuvēm izmantojuši pirmie kristieši. Kristietības vēsturē pazīstami IV gadsimtā dzivojušie Kapadokijas brāļi. Apvidus ir populārs tūrisma objekts.
Tukuma novads (2009—2021)
Tukuma novads bija pašvaldība Zemgalē. Novads tika izveidots 2009. gadā, apvienojot bijušā Tukuma rajona Tukuma pilsētu un desmit pagastus. Novads robežojās ar Engures, Mērsraga, Kandavas, Jaunpils, Dobeles, Jelgavas un Babītes novadiem, kā arī Jūrmalas pilsētu. Novada administratīvais centrs bija Tukuma pilsēta.
2021. gadā Tukuma novadu apvienoja ar Engures, Jaunpils un Kandavas novadiem, izveidojot jaunu Tukuma novadu.
Daba
Tukuma novads izvietojies Latvijas rietumu daļā. Tā teritorijai nebija pieejas Rīgas līča piekrastei.
Reljefs
Tukuma novada reljefs ir daudzveidīgs, jo tas atrodas Austrumkursas augstienes, Ziemeļkursas augstienes, Viduslatvijas zemienes un Piejūras zemienes teritorijās. Visos šajos rajonos ir atšķirīgi reljefa veidošanās apstākļi. Tukuma novadā iesniedzas Tīreļu līdzenuma mala, kura virsa ir lēzeni viļņota. Tur veidojušās pārmitras teritorijas. Galvenokārt tie ir augstie purvi, piemēram, Lielais Ķemeru tīrelis. Novada dienvidaustrumu malā iesniedzas Viduslatvijas zemienes Zemgales līdzenums. Lielu Tukuma novada teritoriju aizņem Austrumkursas augstienes dabas apvidi. Centrālajā un dienvidu daļā atrodas Spārnenes viļņotais līdzenums. Rietumos novadā iestiepjas Austrumkursas augstienes Saldus pauguraine. Tukuma novada vidusdaļā ziemeļrietumos iesniedzas Ziemeļkurzemes augstienes Vanemas (Talsu – Tukuma) pauguraine.
Derīgie izrakteņi
Tukuma novadā ir sastopams dolomīts, māls, saldūdens kaļķieži, smiltis un grants, kūdra un sapropelis.
Upes
Tukuma novada austrumu daļas upes pieder pie Lielupes baseina, rietumu daļas upes — pie Rīgas līča baseina, bet centrālo un rietumu teritoriju upes — pie Ventas baseina. Lielākās upes Tukuma novadā ir Abava, Vašleja, Lāčupīte un Slocene.
Ūdenstilpes
Novadā ir 31 ūdenstilpe, kas lielāka par 1 ha. Turklāt Tukuma novadā atrodas tikai 7 ezeri, kas lielāki par 20 ha. Lielākie no tiem ir Sēmes ezers, Seklis un Rideļu dzirnavezers. Arī daļa no Engures ezera atrodas Tukuma novadā.
Dabas aizsardzība
Tukuma novadā atrodas 1 nacionālais parks, 2 dabas liegumi, 1 dabas parks un 4 dabas pieminekļi.
Dabas liegumi ir Riesta-Džūkstenes purvs, kas dibināts 1977. gadā Lestenes pagastā (platība – 347 ha) un Tumes meži, kas dibināts 2004. gadā, platība 68 ha, atrodas Tumes pagastā.
Tukuma novadā ir šādi dabas pieminekļi:
Tukuma novadā aug 94 dižkoki. Sēmes pagastā aug lielākais dižkoks Baltijā – Kaives Senču ozols. Tā apkārtmērs 1,3 m augstumā ir 10,14 m.
Vēsture
Tukuma novads tika izveidots 2009. gadā. Pirms tam tā bija daļa no Tukuma rajona. 2021. gadā pievienojot Engures, Jaunpils un Kandavas novadus, izveidoja jaunu Tukuma novadu, kas pēc robežām atbilst ar Tukuma rajonu.
Apdzīvotās vietas
Tukuma novadā bija viena pilsēta — Tukums. Pēc Latvijas Ģeotelpiskās informācijas aģentūras datiem Tukuma novada teritorijā atradās 82 ciemi. Lielākie ciemi pēc iedzīvotāju skaita bija Slampe (856 cilvēki 2015. gadā), Pūre (637), Tume (590), Irlava (582), Sēme (437), Džūkste (433), Sāti (306), Pienava (277), Vienība (272), Zentene (267), Lancenieki (262), Lestene (246), Kaive (231) un Ozolnieki (213).
Ciemu skaits katrā pagastā bija šāds:
Etniskais sastāvs
Pēc iedzīvotāju skaitu Tukuma novads ir trešais lielākais novads valstī.
Pašvaldība
2017. gada Tukuma novada domes vēlēšanās uzvarēja partija Tukuma pilsētai un novadam, kura ieguva 32,02% vēlētāju atbalstu. Bez šīs partijas domē tika ievēlēta Latvijas Zaļā partija, Partija "VIENOTĪBA", Latvijas Zemnieku savienība, No sirds Latvijai un Nacionālā apvienība "Visu Latvijai!"—"Tēvzemei un Brīvībai/LNNK".
Tautsaimniecība
Tukuma novadā lielākais uzņēmums pēc apgrozījuma bija "Stiga RM". Nākamie lielākie uzņēmumi ir Vilomix Baltic (lauksaimniecības dzīvnieku barību ražošana), "Dekšņi" (mazumtirzniecības nespecializētajos veikalos, kuros galvenokārt pārdod pārtikas preces), EMJ Metāls, CSK STEEL (metāla konstrukciju un to sastāvdaļu ražošana).
Izglītība
Tukuma novadā atrodas 3 vidusskolas, 8 pamatskolas, 1 sākumskola, 1 internātpamatskola, 8 pirmsskolas, 3 profesionālās ievirzes skolas.
Vidusskolas:
Pamatskolas
Sākumskolas
Internātpamatskolas
Pirmsskolas:
Profesionālas ievirzes skolas:
Sports
Tukuma novadā populārākie sporta veidi bija futbols, florbols, basketbols, cīņas sports un vieglatlētika.
Futbola klubs "Tukums 2000" spēlē Latvijas pirmajā līgā (otra spēcīgākā līga Latvijā). Florbola klubs "Irlava/Avant" spēlē Latvijas pirmās līgas (otra spēcīgākā līga Latvijā) Rietumu grupā.
No Tukuma novada olimpiskajās spēlēs Latviju ir pārstāvējuši šķēpmetējs Dainis Kūla, soļotājs Modris Liepiņš , soļotāja Anita Liepiņa , septiņcīņiece Līga Kļaviņa , sprinteris Ronalds Arājs , skrējēja Ieva Zunda , kamaniņu braucējs Juris Eisaks , riteņbraucējs Kaspars Ozers.
Ievērojamas vietas
Tukuma novadā ir daudz skaistu apskates objektu.
Bronhīts
Bronhīts ir bronhu gļotādas iekaisums. Tam raksturīgs gļotādas pietūkums un pastiprināta gļotu izdalīšanās. Visvairāk ar bronhītu slimo vietās, kur ir mitrs un auksts klimats. Bez tam bronhīts bieži pievienojas citām vispārējām slimībām. Vīrieši slimo ar bronhītu biežāk nekā sievietes (daļēji to var izskaidrot ar smēķēšanu). Bronhīts var būt akūts un hronisks. Akūts bronhīts rodas sakarā ar akūtu infekciju. Visbiežāk sastopams gripozais bronhīts un ar citām akūtām respiratoriskām slimībām saistīts bronhīts. Bez tam akūts bronhīts var rasties pēc kodīgu gāzu vai putekļu ieelpošanas un būt pavadslimība garajam klepum, masalām, difterijai u.c.